સૌરાષ્ટ્ર યુનિવર્સિટીમાં અધ્યાપકોની બાયોમેટ્રીક હાજરીનો આજથી ૧ ઓગષ્ટથી અમલ થવાના એક દિવસ આગાઉ તેની ખોટી રીતે અમલવારીના મુદે તડાફડી મચી હતી, રાજ્યસરકારના નિયમો અને યુનિવર્સિટીના ઓર્ડિનન્સ મુજબ અધ્યાપકોની અઠવાડીયામાં ૪૦ કલાક હાજરી થવી જોઈએ, યુનિવર્સિટીએ દરરોજના ૫ કલાક હાજરીના પરિપત્રથી અધ્યાપકોની ઓછી હાજરી થતી હોય બાબતે બાયોમેટ્રીક હાજરી હાલ અટકાવવા સુર ઉઠ્યા હતા, જેના પગલે આજે યુનિવર્સિટીના સતાધીશો અને અધ્યાપકો વચ્ચે મિટીંગ યોજાઈ હતી, મિટીગમા બન્ને વચ્ચે સમાધાન થઈ ગેરસમજ દુર કરવામાં આવી હતી, અને આજથી અધ્યાપકોની બાયોમેટ્રીક હાજરી પુરવામાં આવી હતી,